Mme gone Baebele ga e re bolelele gore ke tshwetso efe e re tshwanetseng go e dira malebana le dijo tsa segompieno tse di dirilweng ka boranyane jwa maemo a a kwa godimo. Mme le fa go ntse jalo e re bolelela ka nonofo nngwe e re ka e tlhagolelang e e ka re thusang mo kgannyeng eno. Bafilipi 4:5 e re: “A go nna tekatekano ga lona go itsiwe mo bathong botlhe.” Go nna tekatekano go ka re thusa gore re dire ditshwetso tse di siameng e bile re se feteletse dilo. E ka re thibela mo go laoleng ba bangwe se ba tshwanetseng go se dira kgotsa ba sa tshwanelang go se dira mo kgannyeng eno. E ka re thusa gore re se ka ra tsena mo dikganetsanong tse di sa thuseng sepe, tse di bakang kgaogano re nnetse go ganetsana le ba dikakanyo tsa bone mo kgannyeng eno di farologanang le tsa rona.